**ΤΟΠΙΚΟ ΘΕΜΑΤΙΚΟ ΔΙΚΤΥΟ ΑΓΩΓΗΣ ΥΓΕΙΑΣ**

**«Η ΕΠΙΣΤΗΜΗ ΚΑΙ Η ΓΝΩΣΗ ΣΤΗΝ ΥΠΗΡΕΣΙΑ ΤΟΥ ΑΝΘΡΩΠΟΥ»**

**(ΕΘΕΛΟΝΤΙΣΜΟΣ ΚΑΙ ΚΟΙΝΩΝΙΚΗ ΑΛΛΗΛΕΓΓΥΗ)**

Στο εν λόγω δίκτυο συμμετείχαν σχολικές μονάδες της Πρωτοβάθμιας και Δευτεροβάθμιας Εκπαίδευσης Κιλκίς καθώς επίσης φορείς της Τοπικής Κοινωνίας. Στη δράση έλαβαν μέρος μαθητές της Ειδικής Αγωγής, από το Ειδικό Δημοτικό, το ΕΕΕΕΚ αλλά και από το Κέντρο Κοινωνικής Στήριξης Κιλκίς και το ΚΔΑΠ – ΑΜΕΑ Κιλκίς.

Επιτεύχθηκαν οι στόχοι που τέθηκαν με την έναρξη του δικτύου, όπως:

* Να καλλιεργήσουν οι μαθητές πνεύμα συνεργασίας και προσφοράς στον συνάνθρωπο.
* Να επιτευχθεί το άνοιγμα του σχολείου στην κοινωνία μέσω της συνεργασίας με διάφορους φορείς (π.χ. Σύλλογος Γονέων και Κηδεμόνων).
* Να συμμετέχουν ενεργά στη διαδικασία και να αναπτύξουν την κριτική τους σκέψη μέσω της συζήτησης και της έρευνας κατά την επίλυση προβλημάτων.
* Να κατανοήσουν την έννοια της ομάδας και τη δυναμική της με βιωματικές ασκήσεις, ανάληψη ρόλων και υπευθυνότητα, με οργάνωση εργασιών με χρονοδιάγραμμα, με ανατροφοδότηση και ανάπτυξη επικοινωνίας.
* Να αναπτύξουν κοινωνική συνείδηση οι μαθητές, αφού ο σκοπός από την αρχή ήταν η όποια παραγωγή να διατεθεί για κοινωνικούς σκοπούς (συσσίτια που οργανώνει η εκκλησία
* Να κατανοήσουν την αδιάσπαστη σχέση ανθρώπου-φύσης και την αλληλεξάρτηση φυσικού- πολιτισμικού περιβάλλοντος.
* Να λάβουν σημαντικά ερεθίσματα για την αναγνώριση της διατροφικής αξίας των λαχανικών και την αύξηση της κατανάλωσής τους
* Να μάθουν καινούργιες πληροφορίες για τα φυτά που θα καλλιεργήσουν.
* Να σκεφθούν και να συνειδητοποιήσουν οι μαθητές πιθανές εναλλακτικές επαγγελματικές κατευθύνσεις. Να μάθουν οι μαθητές μέσα από την «δική τους» επιχείρηση να αναλαμβάνουν διαφορετικούς επαγγελματικούς ρόλους, να αναπτύσσουν διάφορες δεξιότητες, όπως αυτές της διαπραγμάτευσης, της επικοινωνίας, της επίλυσης προβλημάτων κ.λπ., και, τελικά, να παράγουν  το προϊόν ή την υπηρεσία που έχουν σκεφτεί.
* Να εφαρμόσουν καινοτόμες μεθόδους παραγωγής λαχανικών που παρουσιάζουν έντονο ενδιαφέρον, όπως είναι η εκτός εδάφους καλλιέργεια και να μάθουν εναλλακτικούς τρόπους παραγωγής λαχανικών για κάλυψη μέρους των αναγκών της οικογένειας

Επιπλέον, οι μαθητές με ειδικές ανάγκες, ωφελήθηκαν και σε άλλους τομείς, καθώς η δράση αυτή συνέβαλλε στο να:

* αποκτήσουν ή/και να ενισχύσουν την φιλοπεριβαλλοντική τους συνείδηση και συμπεριφορά.
* αναπτύξουν δεξιότητες αυτόνομης διαβίωσης και δεξιότητες που θα τους βοηθήσουν στην παραγωγή φρέσκων τροφίμων υψηλής διατροφικής αξίας.
* αποκτήσουν δεξιότητες χρήσιμες για την επαγγελματική τους ένταξη στην κοινωνία και την απόκτηση εισοδήματος, τα οποία μπορούν να συμβάλλουν και στην κοινωνική τους αποδοχή, ένταξη και ενσωμάτωση.
* αυξηθεί η κοινωνική τους αλληλεπίδραση με το κοινωνικό σύνολο, μέσα από την αλληλεπίδραση που είχαν οι μαθητές άλλων σχολικών μονάδων, τυπικής και μη τυπικής εκπαίδευσης, μέσα από συναντήσεις και εβδομαδιαία επικοινωνία για θέματα που αφορούσαν στην πορεία των καλλιεργειών.

Η πορεία και τα αποτελέσματα της συμμετοχής στο δίκτυο αποτυπώθηκαν στην Ιστοσελίδα που έχει δημιουργηθεί για τον σκοπό αυτό. Οι προτάσεις για ενεργοποίηση των ομάδων με συναντήσεις μεταξύ τους είναι στα άμεσα σχέδια υλοποίησης και εξέλιξης του δικτύου. Ελπίζουμε ότι η τεχνογνωσία που αποκτήθηκε θα βοηθήσει στη συνέχεια και θα δώσει τη δυνατότητα ανάπτυξης νέων οριζόντων στην εκπαιδευτική διαδικασία.

 Η Υπεύθυνη

Συμβουλευτικού Σταθμού Νέων

Δευτεροβάθμιας Εκπαίδευσης Κιλκίς

 Σωτηρἰα Α. Καρολίδου

M.Sc., M.A. Φιλόλογος - Θεολόγος